ว่าจะไปทานหลายทีแล้วเพราะชอบไปเมกาบางนา ร้านนี้อยู่ในซอยตรงทางขึ้นทางด่วนไปบางนา เลยเมกามานิดเดียว

ซื้อกลับมาทานที่บ้าน ความอร่อยอาจจะลดลงนิดหน่อยถ้าเทียบกับทานที่ร้าน จะเรียงลำดับความอร่อยในการรีวิวนะคะ

- ยำวุ้นเส้นทะเล อร่อย แซ่บมากค่ะ ไม่ค่อยทานเผ็ด เลยเอาพริกออกค่อนถุง แต่เค้าปรุงดีแล้ว มีกุ้ง 2 ตัว ปลาหมึก แมงกระพรุน

- ปลากระพงทอดน้ำปลา ตัวเล็กไปนิด ราคา 250.- ก็ดีนะคะ ห่อมาในฟรอย มีน้ำจิ้มทะเลมาให้ด้วยน่าจะมากับจานนี้ น้ำจิ้มอร่อยมากเลยค่ะ ไม่เผ็ดมาก

- ข้าวผัดปู จานใหญ่ 160.- อันนี้ผิดหวังมากกกก คือไม่เคยกินข้าวผัดปูใส่ข้าวโพดกับถั่วลันเตามาก่อน มันไม่ใช่อ่ะ คือถ้าใส่ลูกเกดนี่จะกลายเป็นข้าวผัดอเมริกันทันทีเลย เสียใจ 

ค่าเสียหายหกร้อยนิดๆ ค่ะ มีบริการโทรสั่งไว้ก่อนแล้วค่อยมารับด้วย